Okresná prokuratúra Bratislava II 
Kvetná 13, 820 05 Bratislava 25 	

Sp. zn. : 2 Pv 447/13/1102	Bratislava II, 19.1.2015
EEČ : 2-9-20-2015

U Z N E S E N I E

Trestná vec:	obvinený XXXXX  
Prečin:	Zatajenie veci podľa § 236 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Bratislava II
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Bratislava II zo dňa 19.1.2015, spisová značka 2 Pv 447/13/1102, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa XXXXX v čase okolo XXXXX hod. v XXXXX na ulici XXXXX na čerpacej stanici XXXXX  našiel na zemi peňaženku obsahujúcu hotovosť vo výške 757,86€, kolky v hodnote 132€, bonusovú kartu Shell a kartičku poistenca, ktorú si z tadiaľ zobral, pričom ju nevrátil majiteľovi XXXXX, ani o jej náleze neupovedomil zamestnancov čerpacej stanici alebo Policajný zbor Slovenskej republiky a túto vydal až na základe výzvy povereného príslušníka Obvodného oddelenia Trnávka Okresného riaditeľstva Policajného zboru Bratislava II zo dňa XXXXX v čase o XXXXX hod.

Uznesením prokurátora Okresnej prokuratúry Bratislava II zo dňa 19.1.2015, spisová značka 2 Pv 447/13/1102, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
15 mesiacov
Odôvodnenie:
Prokurátorka Okresnej prokuratúry Bratislava II uznesením sp. zn. 2Pv 447/13/1102 zo dňa 24.06.2013, právoplatným dňa 19.07.2013, podľa § 216 odsek 1 Trestného poriadku podmienečne zastavila trestné stíhanie obvineného XXXXX vedené pre prečin zatajenia veci podľa § 236 ods. 1 Trestného zákona na vyššie uvedenom skutkovom základe a obvinenému určila skúšobnú dobu podmienečného zastavenia trestného stíhania v trvaní 15 mesiacov, ktorá začala plynúť právoplatnosťou predmetného uznesenia a skončila dňa 19.10.2014. 
		
Po uplynutí skúšobnej doby boli na obvineného vyžiadané správy a posudky za účelom ďalšieho rozhodnutia vo veci, pričom boli zistené nasledovné skutočnosti:

	Obvinený v súčasnosti nie je trestne stíhaný, pričom z odpisu registra trestov vyplýva, že doposiaľ nebol odsúdený za trestný čin. Podľa výpisu z registra priestupkov bol obvinený dňa XXXXX postihnutý za spáchanie priestupku podľa § 32 ods. 1 zákona č. 8/2009 Z.z. o cestnej premávke a o zmene a doplnení niektorých zákonov, ktorého sa dopustil dňa XXXXX (počas plynutia skúšobnej doby podmienečného zastavenia trestného stíhania) a dňa XXXXX postihnutý za spáchanie priestupku podľa § 51 ods. 1 zákona č. 8/2009 Z.z. o cestnej premávke a o zmene a doplnení niektorých zákonov, ktorého sa dopustil dňa XXXXX (počas plynutia skúšobnej doby podmienečného zastavenia trestného stíhania). Postihnutia za uvedené druhy priestupkov (porušenie pravidiel cestnej premávky), s prihliadnutím aj na ich závažnosť, neodôvodňujú rozhodnutie o neosvedčení obvineného počas skúšobnej doby podmienečného zastavenia trestného stíhania. 

Podľa § 9 ods. 1 písm. e) Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené, ak ide o osobu, proti ktorej sa skoršie stíhanie pre ten istý skutok skončilo právoplatným rozsudkom súdu alebo bolo právoplatne zastavené, podmienečne zastavené a obvinený sa osvedčil alebo sa skončilo schválením zmieru a zastavením trestného stíhania, ak rozhodnutie nebolo v predpísanom konaní zrušené.

Podľa § 217 odsek 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

Podľa § 217 ods. 4 Trestného poriadku právoplatnosťou uznesenia o tom, že obvinený osvedčil, alebo uplynutím lehoty podľa odseku 2 nastávajú účinky zastavenia trestného stíhania podľa § 9 ods.1 písm. e) Trestného poriadku.
	
Vzhľadom na vyššie uvedené skutočnosti mám za to, že obvinený počas plynutia skúšobnej doby podmienečného zastavenia viedol riadny život a uvedené podklady sú dostačujúce aby som rozhodla tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať do 3  dní odo dňa jeho doručenia u prokurátora Okresnej prokuratúry Bratislava II. Sťažnosť má odkladný účinok.

JUDr. Zuzana Križanová
prokurátorka